b'\n_START_ARTICLE_\nNaamiohuvit\n_START_SECTION_\nHistoriallinen tausta\n_START_PARAGRAPH_\nKrimin sodan j\xc3\xa4lkeen Euroopan poliittinen tilanne oli tulenarka. Englanti ja Ranska halusivat Italian yhdistyv\xc3\xa4n Vittorio Emmanuelin alaisuuteen. Italiassa kuohui. Napoleon III yritettiin tappaa Pariisin oopperassa 14.1.1858. Samana vuonna Napoleon III tapasi Camillo Cavourin Plombi\xc3\xa8resiss\xc3\xa4 siit\xc3\xa4 alkoi Italian yhdistyminen. Seuraavana vuonna Giuseppe Garibaldi aloitti joukkoineen itsen\xc3\xa4isyystaistelun.\n_START_SECTION_\nOopperan taustaa\n_START_PARAGRAPH_\nAroldon j\xc3\xa4lkeen Verdin seuraavaksi oopperaksi tuli Un Ballo in Maschera. Libretoksi valittiin Gustave III ou Le bal masqu\xc3\xa9 vaikka Auber oli jo aiemmin tehnyt siit\xc3\xa4 oopperan. Tarina perustui Ruotsin kuninkaan murhaan naamiotanssiaisissa v 1792. Verdin tarkoitus oli tehd\xc3\xa4 teos Napolin San Carlo teatterille, ja ensi-illan piti olla jo 1858 karnevaalien yhteydess\xc3\xa4. Sensuurin kanssa oli ongelmia: Verdi joutui neuvottelemaan sensorien kanssa l\xc3\xa4hes kaikesta. Ooppera oli sijoitettu Napoliin, mist\xc3\xa4 j\xc3\xa4i muistoksi Kustaan ensimm\xc3\xa4isen n\xc3\xa4yt\xc3\xb6ksen napolilaistyyppinen aaria Di\xe2\x80\x99 tu se fedele. Napoleon III:n murhayrityksen j\xc3\xa4lkeen Verdille ehdotettiin kokonaan toista librettoa. Verdi aloitti neuvottelut Roomassa Teatro Apollon kanssa ja edellytti sensuurin hyv\xc3\xa4ksynt\xc3\xa4\xc3\xa4. Se saatiinkin, mutta oopperan tapahtumapaikka oli muutettava Euroopan ulkopuoliseksi kohteeksi. Oopperan tapahtumat siirrettiin Englannin kuvernementtiin Bostoniin. Salaliittolaiset Samuel ja Tommaso sek\xc3\xa4 ennustajatar Ulrica muutettiin tummaihoisiksi. _NEWLINE_Oopperaa esitet\xc3\xa4\xc3\xa4n nykyisin sek\xc3\xa4 Tukholma- ett\xc3\xa4 Boston-versioina.\n_START_SECTION_\nTapahtumapaikka ja -aika ja oopperan kesto\n_START_PARAGRAPH_\nAika ja paikka:Tukholma tai Boston 1700-luvun lopussa_NEWLINE_Kesto: I n\xc3\xa4yt\xc3\xb6s 55 min, II n\xc3\xa4yt\xc3\xb6s 30 min, III n\xc3\xa4yt\xc3\xb6s 45 min; yhteens\xc3\xa4 noin 2 t 15 min.\n_START_SECTION_\nLyhyt juoniseloste (Tukholma-versio)\n_START_PARAGRAPH_\nI N\xc3\x84YT\xc3\x96S_NEWLINE_1. kohtaus_NEWLINE_Kuninkaan palatsissa on alkamassa kuninkaan vastaanotto. Paasipoika Oscar ilmoittaa kuninkaan saapumisen ja esitt\xc3\xa4\xc3\xa4 naamiaisjuhliin kutsuttujen nimilistan. Kuningas ilahtuu n\xc3\xa4hdess\xc3\xa4\xc3\xa4n salaisesti rakastamansa Amelian nimen: La rivedr\xc3\xa0 nell\xe2\x80\x99estasi (Tapaan h\xc3\xa4net).  _NEWLINE_Kapteeni Anckarstr\xc3\xb6m kertoo kuninkaan henke\xc3\xa4 uhkaavasta salajuonesta. Nimi\xc3\xa4k\xc3\xa4\xc3\xa4n ei ole saatavilla ja Kustaa ei ota uhkaa vakavasti. Anckarstr\xc3\xb6m yritt\xc3\xa4\xc3\xa4 vedota: Alla vita che t\xe2\x80\x99aride (El\xc3\xa4m\xc3\xa4 hymyilee Teille). Oikeusministeri tulee pyyt\xc3\xa4m\xc3\xa4\xc3\xa4n kuninkaan allekirjoitusta mamselli Arfvidssonin tuomioon, mutta Oscar vetoaa ennustajattaren puolesta: Volta la terrea fronte (Kerran katseensa kohdisti). Kuninkaan kiinnostus her\xc3\xa4\xc3\xa4 ja h\xc3\xa4n p\xc3\xa4\xc3\xa4tt\xc3\xa4\xc3\xa4 l\xc3\xa4hte\xc3\xa4 valepuvussa testaamaan ennustajattaren taidot. _NEWLINE_2. kohtaus_NEWLINE_Mamselli Arfvidsson ottaa yhteytt\xc3\xa4 henkiin Re dell\xe2\x80\x99abisso affrettati (Pimeyden hallitsija, n\xc3\xa4ytt\xc3\xa4ydy). Kustaa saapuu pukeutuneena kalastajaksi ja kuulee kuinka Christian kysyy tulevaisuuttaan. Mamselli ennustaa ylennyst\xc3\xa4 ja kuningas toteutumisen. H\xc3\xa4n laittaa ylennyskirjan huomaamatta Christianin taskuun. Amelian saapuessa huone tyhjennet\xc3\xa4\xc3\xa4n, mutta onnistuu piiloutumaan. _NEWLINE_Amelia kertoo ennustajalle rakastavansa Kustaata ja Kustaa kuuntelee mielihyv\xc3\xa4ll\xc3\xa4. Amelia kuitenkin haluaa vapautuksen rakkaudesta ja mamselli kehottaa Ameliaa etsim\xc3\xa4\xc3\xa4n erikoista yrtti\xc3\xa4 keskiy\xc3\xb6ll\xc3\xa4 hirsipuun luolta. _NEWLINE_Amelian l\xc3\xa4hdetty\xc3\xa4 kuningas pyyt\xc3\xa4\xc3\xa4 mamsellia ennustamaan h\xc3\xa4nelle: Di\xe2\x80\x99 tu se fedele (Sano kantaako onneni). Ennustaja n\xc3\xa4kee aatelismiehen k\xc3\xa4den ja pyyt\xc3\xa4\xc3\xa4 ettei h\xc3\xa4nen tarvitsisi kertoa t\xc3\xa4m\xc3\xa4n kohtaloa. Kuninkaan vaatimuksesta mamselli sanoo miehen kuolevan sen k\xc3\xa4den kautta, jota h\xc3\xa4n seuraavaksi k\xc3\xa4ttelee. Kapteeni Anckarstr\xc3\xb6m tulee sis\xc3\xa4lle tervehtien k\xc3\xa4dest\xc3\xa4 kuningasta. Kustaa paljastaa itsens\xc3\xa4 ja nauraa ennustukselle: \xc3\x88 scherzo od \xc3\xa8 follia (T\xc3\xa4m\xc3\xa4 on pilaa tai hulluttelua)._NEWLINE_II N\xc3\x84YT\xc3\x96S_NEWLINE__NEWLINE_Keskiy\xc3\xb6ll\xc3\xa4 kaupungin ulkopuolella hirsipuun luona Amelia etsii erikoisyrtti\xc3\xa4 Ma dall\xe2\x80\x99arido stelo divulsa (Kuivien varsien alta). Kustaa saapuu ja ei l\xc3\xa4hde kehotuksista huolimatta pois: Teco io sto (Olen l\xc3\xa4hell\xc3\xa4si). Anckarstr\xc3\xb6m tulee varoittamaan kuningasta l\xc3\xa4hestyvist\xc3\xa4 salaliittolaisista. Anckarstr\xc3\xb6m ja Kustaa vaihtavat p\xc3\xa4\xc3\xa4llysvaatteita. Kustaa vannottaa Anckarstr\xc3\xb6mi\xc3\xa4 viem\xc3\xa4\xc3\xa4n hunnutetun naisen turvaan paljastamatta h\xc3\xa4nen henkil\xc3\xb6llisyytt\xc3\xa4\xc3\xa4n. _NEWLINE_Kustaa poistuu. Ribbing ja pys\xc3\xa4ytt\xc3\xa4v\xc3\xa4t Anckarstr\xc3\xb6min hunnutetun naisen kanssa ja pettyv\xc3\xa4t Horn l\xc3\xa4hestyv\xc3\xa4t. Salaliittolaiset ovat pettyneit\xc3\xa4 tavatessaan Anckarstr\xc3\xb6m. Salaliittolaiset paljastavat naisen henkil\xc3\xb6llisyyden Anckarsr\xc3\xb6min vastustelusta huolimatta ja t\xc3\xa4m\xc3\xa4 kauhistuu n\xc3\xa4hdess\xc3\xa4\xc3\xa4n vaimonsa. Anckarstr\xc3\xb6m p\xc3\xa4\xc3\xa4tt\xc3\xa4\xc3\xa4 liitty\xc3\xa4 salaliittolaisiin ja pyyt\xc3\xa4\xc3\xa4 Ribbingin ja Hornin luokseen seuraavana p\xc3\xa4iv\xc3\xa4n\xc3\xa4. N\xc3\xa4yt\xc3\xb6s p\xc3\xa4\xc3\xa4ttyy hienosti salaliittolaisten pilkalliseen naurukuoroon._NEWLINE_III N\xc3\x84YT\xc3\x96S_NEWLINE_1. kohtaus_NEWLINE_Seuraavana p\xc3\xa4iv\xc3\xa4n\xc3\xa4. Anckarstr\xc3\xb6m on p\xc3\xa4\xc3\xa4tt\xc3\xa4nyt tappaa uskottoman vaimonsa. Amelia vakuuttaa viattomuuttaan ja pyyt\xc3\xa4\xc3\xa4 saada n\xc3\xa4hd\xc3\xa4 viel\xc3\xa4 kerran poikansa Morr\xc3\xb2, ma prima in grazia (Kuolen, mutta my\xc3\xb6nn\xc3\xa4 minulle palvelus). Anckarstr\xc3\xb6min viha kuitenkin kohdistuu kuninkaaseen Eri tu (Se olit Sin\xc3\xa4) ja p\xc3\xa4\xc3\xa4tt\xc3\xa4\xc3\xa4 s\xc3\xa4\xc3\xa4st\xc3\xa4\xc3\xa4 vaimonsa._NEWLINE_Ribbing ja Horn saapuvat, Anckarstr\xc3\xb6m liittyy salaliittoon. Murhaajien nimet ovat kulhossa ja paikalle saapuva Amelia nostaa Anckarstr\xc3\xb6min nimen. Oscar tuo naamiojuhlakutsun, jonka Anckarstr\xc3\xb6m hyv\xc3\xa4ksyy sen. Nyt seuraavassa kvintetiss\xc3\xa4 Oscar odottaa iloista iltaa, Amelia tunnustaa pelk\xc3\xa4\xc3\xa4v\xc3\xa4ns\xc3\xa4 ja muut kolme iloitsevat oivallisesta mahdollisuudesta tappaa Kustaa._NEWLINE_2. kohtaus_NEWLINE_Kustaa on palatsissaan ja kirjoittaa m\xc3\xa4\xc3\xa4r\xc3\xa4yst\xc3\xa4: Anckarstr\xc3\xb6m komennetaan Suomen Kuvern\xc3\xb6\xc3\xb6riksi Forse la soglia attinse Velvollisuus voittakoon) ja Amelia l\xc3\xa4htek\xc3\xb6\xc3\xb6n Suomeen. Amelia l\xc3\xa4hett\xc3\xa4\xc3\xa4 nimett\xc3\xb6m\xc3\xa4n\xc3\xa4 kuninkaalle varoituksen murhayrityksest\xc3\xa4.   _NEWLINE_Naamiaiset ovat k\xc3\xa4ynniss\xc3\xa4 ja Anckarstr\xc3\xb6m yritt\xc3\xa4\xc3\xa4 saada Oscarilta selville kuninkaan naamiopuvun: Saper vorreste (Haluaisitteko tiet\xc3\xa4\xc3\xa4). Anckarstr\xc3\xb6m kertoo h\xc3\xa4nell\xc3\xa4 olevan t\xc3\xa4rke\xc3\xa4t\xc3\xa4 asiaa ja Oscar paljastaa kuninkaan asun. _NEWLINE_Valssin aikana Amelia pyyt\xc3\xa4\xc3\xa4 kuningasta pakenemaan. Kuningas tunnistaa Amelian T\xe2\x80\x99amo, si, t\xe2\x80\x99amo (Rakastan Sinua, kyll\xc3\xa4, rakastan Sinua) ja kertoo k\xc3\xa4skykirjeest\xc3\xa4. Anckarstr\xc3\xb6m iskee tikarinsa kuninkaaseen. Anckarstr\xc3\xb6m pid\xc3\xa4tet\xc3\xa4\xc3\xa4n ja ennen kuin Kustaa kuolee, h\xc3\xa4n vakuuttaa Anckarstr\xc3\xb6mille Amelian viattomuutta. Kuningas antaa viimeisen k\xc3\xa4skyn: Anckarstr\xc3\xb6m tulee s\xc3\xa4\xc3\xa4st\xc3\xa4\xc3\xa4.'